An mga katutubo sa mga probinsya nin Camarines, sa purong parte kan subangan nin isla, sagkod an Marinduque iyo may pagkakapareha sa mga Pintados. Kaidtong ika-16 na siglo, an terminong Bisaya iyo piggagamit sana sa mga tawo sa Rehiyon Sulnopan na Visayas, mientras an terminong Pintados iyo para sa mga tawo sa Rehiyon Sentral na Visayas sagkod Rehiyon Subangan na Visayas. Sa ngunyan, an terminong Visayan iyo piggagamit sa gabos na grupong etniko sa gabos na rehiyon kan Visayas, mientras an terminong Bisaya iyo para sa mga Sebwano na an katutubong ginikanan iyo an Rehiyon Sentral na Viasyas. An pangenot na etnikong grupo sa Rehiyon Subangan na Visayas iyo an mga Waray. An iba pang mga grupong etniko na katutubo sa sentral asin subangan na parte kan Viasyas iyo an Porohanon sa Camotes, an Kabali-anon sa sur kan isla nin Leyte, an Inabaknon sa isla nin Capul, asin an Ata sagkod Magahat, na iyo parehas sa sur kan isla nin Negros.